การเสริมสร้างวัฒนธรรมองค์กร

****

องค์การบริหารส่วนตำบลพันชนะ

อำเภอด่านขุนทด

จังหวัดนครราชสีมา



**ข้อบังคับองค์การบริหารส่วนตำบลพันชนะ**

**ว่าด้วยจรรยาข้าราชการส่วนท้องถิ่น**

**พ.ศ. ๒๕64**

**…………………………………………………………………………**

 เพื่อเป็นกรอบมาตรฐานในการประพฤติปฏิบัติตนของพนักงานส่วนตำบลและพนักงานจ้างขององค์การบริหารส่วนตำบลพันชนะ ให้มีความรับผิดชอบในการปฏิบัติหน้าที่ด้วยความเป็นธรรม ธำรงไว้ซึ่งศักดิ์ศรีและเกียรติภูมิของข้าราชการส่วนท้องถิ่น อันจะทำให้ได้รับการยอมรับ เชื่อถือและศรัทธาจากประชาชนทั่วไป

 ฉะนั้น อาศัยอำนาจตามมาตรา ๑๕ และมาตรา ๒๕ วรรคท้ายแห่งพระราชบัญญัติระเบียบบริหารงานบุคคลส่วนท้องถิ่น พ.ศ. ๒๕๔๒ องค์การบริหารส่วนตำบลบ้านดง จึงได้กำหนดข้อบังคับองค์การบริหารส่วนตำบลพันชนะ ว่าด้วยจรรยาข้าราชการส่วนท้องถิ่น พ.ศ. ๒๕64 เพื่อถือปฏิบัติ ดังนี้

 ข้อ ๑ ข้อบังคับนี้เรียกว่า “ข้อบังคับองค์การบริหารส่วนตำบลพันชนะ ว่าด้วยจรรยาข้าราชการส่วนท้องถิ่น พ.ศ. ๒๕64”

 ข้อ ๒ ข้อบังคับนี้ให้ใช้บังคับตั้งแต่วันประกาศเป็นต้นไป

 ข้อ ๓ ในข้อบังคับนี้ คำว่า “จรรยาข้าราชการส่วนท้องถิ่น” หมายความว่า ความประพฤติหรือกิริยาที่ควรปฏิบัติที่ส่วนราชการกำหนดขึ้น เพื่อเป็นข้อที่พนักงานส่วนตำบลและพนักงานจ้างองค์การบริหารส่วนตำบลพันชนะ พึงปฏิบัติในการรักษาไว้ซึ่งเกียรติและศักดิ์ศรีความเป็นข้าราชการส่วนท้องถิ่น

 ข้อ ๔ ข้าราชการส่วนท้องถิ่น รวมถึง พนักงานส่วนตำบลและพนักงานจ้างขององค์การบริหารส่วนตำบลพันชนะ

ข้อ ๕ ยึดมั่นและยืนหยัดในสิ่งที่ถูกต้อง

 ปฏิบัติหน้าที่โดยยึดมั่นในความถูกต้อง เที่ยงธรรม รักษาผลประโยชน์ของประเทศ ชาติ หน่วยงาน และส่วนรวม มากกว่าผลประโยชน์ส่วนตน

 ข้อ ๖ ซื่อสัตย์ สุจริต รับผิดชอบ

 ปฏิบัติหน้าที่ด้วยความซื่อสัตย์ สุจริต เสียสละ พากเพียร และตระหนักในหน้าที่ความรับผิดชอบ

 ข้อ ๗ โปร่งใสและสามารถตรวจสอบได้

 ปฏิบัติหน้าที่ด้วยความโปร่งใส พร้อมรับการตรวจสอบ

 ข้อ ๘ ไม่เลือกปฏิบัติ

 ปฏิบัติหน้าที่ด้วยความเสมอภาค เป็นธรรม และปราศจากอคติ

 ข้อ ๙ มุ่งผลสัมฤทธิ์

 ปฏิบัติหน้าที่เสร็จสมบูรณ์ภายในเวลาที่กำหนด ได้ผลลัพธ์ตามเป้าหมาย คุ้มค่าด้วยวิธีการที่ถูกต้อง ชอบธรรม เกิดประโยชน์สูงสุดต่อประเทศชาติ ประชาชน และหน่วยงาน โดยใช้ทรัพยากรอย่างประหยัด และเหมาะสม

 /ข้อ ๑๐ มีจิต...

-๒-

 ข้อ ๑๐ มีจิตบริการ

 ปฏิบัติหน้าที่ให้ผู้รับบริการได้รับความสะดวก รวดเร็ว ด้วยความมีอัธยาศัยไมตรี

 ข้อ ๑๑ ดำรงชีวิตตามหลักปรัชญาของเศรษฐกิจพอเพียง

 ดำเนินชีวิตบนทางสายกลาง โดยยึดหลักความพอ ประมาณ ความมีเหตุผล และการมีภูมิคุ้มกันที่ดี ภายใต้เงื่อนไขความรู้และคุณธรรม

 ข้อ ๑๒ รักศักดิ์ศรีของตนเองและเกียรติภูมิขององค์กร

 ประพฤติปฏิบัติตนให้เหมาะสมกับการเป็นข้าราชการที่ดี เสริมสร้างภาพลักษณ์ขององค์การบริหารส่วนตำบลให้เป็นที่เชื่อถือ ศรัทธา และไว้วางใจของประชาชน

 ให้พนักงานตำบลและพนักงานจ้างขององค์การบริหารส่วนตำบลพันชนะ ปฏิบัติตามจรรยาข้าราชการส่วนท้องถิ่นดังกล่าวอย่างเคร่งครัด การไม่ปฏิบัติตามจรรยาข้าราชการอันมิใช่ความผิดทางวินัยให้ผู้บังคับบัญชาตักเตือน และนำไปประกอบการพิจารณาแต่งตั้ง เลื่อนขั้นเงินเดือน การต่อสัญญาจ้าง หรือสั่งให้ผู้นั้นได้รับการพัฒนาตนเอง

 ทั้งนี้ ให้พนักงานส่วนตำบลและพนักงานจ้าง ปฏิบัติตามแนวทางการปฏิบัติตามข้อบังคับองค์การบริหารส่วนตำบลพันชนะ ว่าด้วยจรรยาข้าราชการส่วนท้องถิ่น พ.ศ. ๒๕64

 ประกาศ ณ วันที่ 7 มกราคม พ.ศ. ๒๕64

\

 

 (นายจเร เสขุนทด)

 นายกองค์การบริหารส่วนตำบลพันชนะ

**แนวทางปฏิบัติตามข้อบังคับองค์การบริหารส่วนตำบลพันชนะ**

**ว่าด้วยจรรยาข้าราชการส่วนท้องถิ่น พ.ศ. ๒๕64**

|  |  |
| --- | --- |
| **ข้อบังคับองค์การบริหารส่วนตำบลพันชนะ** **ว่าด้วยจรรยาข้าราชการส่วนท้องถิ่น พ.ศ. ๒๕64** | **แนวทางปฏิบัติ** |
| **ข้อ ๑. ยึดมั่นและยืนหยัดในสิ่งที่ถูกต้อง** ปฏิบัติหน้าที่โดยยึดมั่นในความถูกต้อง เที่ยงธรรม รักษาผลประโยชน์ของประเทศชาติ หน่วยงาน และส่วนรวม มากกว่าผลประโยชน์ส่วนตน | ๑.๑ ปฏิบัติหน้าที่ด้วยความรู้ความสามารถ และทักษะในการดำเนินงานด้วยความถูกต้องตามหลักกฎหมาย ระเบียบปฏิบัติ และยึดมั่นในหลักวิชาการด้านการบริหาร ด้านการเงินการคลัง ด้านการช่าง และจริยธรรม |
|  | ๑.๒ ปฏิบัติหน้าที่โดยยึดมั่นในระบบคุณธรรม เพื่อประโยชน์สุขของประชาชน รวมทั้งละเว้นการแสวงหาตำแหน่ง บำเหน็จความชอบและประโยชน์อื่นใดจากบุคคลอื่นโดยมิชอบ๑.๓ ตัดสินใจและกระทำการใดๆ โดยยึดประโยชน์ส่วนรวมของ ประเทศชาติ ประชาชนและหน่วยงานมากกว่าประโยชน์ส่วนตน๑.๔ ประพฤติตนเป็นแบบอย่างที่ดีของผู้ใต้บังคับบัญชาในการยึดมั่น ความถูกต้อง เที่ยงธรรม และปกป้องผลประโยชน์ของชาติ |
| **ข้อ ๒. ซื่อสัตย์ สุจริต รับผิดชอบ**ปฏิบัติหน้าที่ด้วยความซื่อสัตย์ สุจริต เสียสละ พากเพียร และตระหนักในหน้าที่ความรับผิดชอบ | ๒.๑ ปฏิบัติหน้าที่ด้วยความซื่อสัตย์ สุจริต เที่ยงธรรม ไม่มุ่งหวัง และแสวงหาผลประโยชน์อันมิควรได้จากกการปฏิบัติงาน๒.๒ ใช้ดุลยพินิจในการตัดสินใจด้วยความสุจริต ตรงตามเจตนารมณ์ ของกฎหมาย๒.๓ ไม่ให้คำแนะนำใดๆ เกี่ยวกับการดำเนินการ อันเป็นการหลบเลี่ยงกฎหมาย ค่าธรรมเนียมและค่าภาษีอากร๒.๔ รับผิดชอบต่อผลการกระทำของตนเอง อธิบายสิ่งที่ตนได้ปฏิบัติอย่างมีเหตุผลและถูกต้อง ชอบธรรม พร้อมทั้งยินดีแก้ไข๒.๕ ควบคุม กำกับ ดูแล ผู้ปฏิบัติงานในความรับผิดชอบของตนไม่ให้กระทำการหรือมีพฤติกรรมในทางมิชอบ๒.๖ ไม่นำผลงานของผู้อื่นมาเป็นของตน |

-๒-

|  |  |
| --- | --- |
| **ข้อบังคับองค์การบริหารส่วนตำบลพันชนะ** **ว่าด้วยจรรยาข้าราชการส่วนท้องถิ่น พ.ศ. ๒๕64** | **แนวทางปฏิบัติ** |
| **ข้อ ๓. โปร่งใสและสามารถตรวจสอบได้**ปฏิบัติหน้าที่ด้วยความโปร่งใส พร้อมรับการตรวจสอบ | ๓.๑ เปิดเผยหลักเกณฑ์ ขั้นตอน วิธีปฏิบัติงาน ให้ผู้รับบริการได้รับทราบ รวมถึงให้ข้อมูลข่าวสารแก่ผู้ร้องขอตามกรอบของระเบียบ กฎหมาย๓.๒ ปฏิบัติหน้าที่ราชการตามลำดับขั้นตอนการปฏิบัติงานที่ได้มีการวางระเบียบแนวทางปฏิบัติไว้๓.๓ ใช้ข้อมูลข่าวสารของทางราชการในทางที่เป็นประโยชน์ ถูกต้อง ด้วยความระมัดระวัง ไม่เปิดเผยข้อมูลข่าวสารที่เป็นความลับของทางราชการ๓.๔ ปกปิดข้อมูลส่วนบุคคลอันไม่ควรเปิดเผยที่อยู่ในความรับผิดชอบของหน่วยงาน๓.๕ ดูแลหลักฐานการปฏิบัติงานให้พร้อมรับการตรวจสอบ๓.๖ ชี้แจงและให้เหตุผลแก่ผู้รับบริการ กรณีไม่สามารถปฏิบัติหรือกระทำการตามคำขอได้ |
| **ข้อ ๔. ไม่เลือกปฏิบัติ**ปฏิบัติหน้าที่ด้วยความเสมอภาค เป็นธรรมและปราศจากอคติ | ๔.๑ ปฏิบัติต่อผู้มารับบริการด้วยความเสมอภาค ไม่เลือกปฏิบัติ๔.๒ ปฏิบัติหน้าที่สอบสวน เปรียบเทียบ ไกล่เกลี่ย รวมทั้งกรณีพิพาทเรื่องต่างๆ บนพื้นฐานของความเป็นกลาง และให้ความเป็นธรรม แก่ทุกฝ่าย ไม่ชี้ช่องให้คู่กรณีฝ่ายใดฝ่ายหนึ่งได้เปรียบ๔.๓ ละเว้นการมีพฤติกรรมอันอาจทำให้คู่กรณีฝ่ายใดฝ่ายหนึ่งเข้าใจ ว่าเป็นการช่วยเหลือคู่กรณีอีกฝ่ายหนึ่งหรือบุคคลภายนอก |
| **ข้อ ๕. มุ่งผลสัมฤทธิ์**ปฏิบัติหน้าที่เสร็จสมบูรณ์ภายในเวลาที่กำหนดได้ผลลัพธ์ตามเป้าหมาย คุ้มค่าด้วยวิธีการที่ถูกต้องชอบธรรม เกิดประโยชน์สูงสุดต่อประเทศชาติ ประชาชนและหน่วยงาน โดยใช้ทรัพยากรอย่างประหยัด และเหมาะสม | ๕.๑ ปฏิบัติงานด้วยความเอาใจใส่ มานะพยายาม มุ่งมั่นและติดตามงานในความรับผิดชอบให้บรรลุผลสำเร็จตามเป้าหมายภายในเวลาที่กำหนด โดยวิธีการ กระบวนการที่ถูกต้อง๕.๒ ปฏิบัติงานอย่างมืออาชีพ โดยใช้ทักษะ ความรู้ความสามารถอย่างเต็มที่ด้วยความถูกต้อง รอบคอบ ระมัดระวัง เพื่อรักษาผลประโยชน์ส่วนรวมอย่างเต็มความสามารถ |

-๓-

|  |  |
| --- | --- |
| **ข้อบังคับองค์การบริหารส่วนตำบลพันชนะ** **ว่าด้วยจรรยาข้าราชการส่วนท้องถิ่น พ.ศ. ๒๕64** | **แนวทางปฏิบัติ** |
|  | ๕.๓ พัฒนาตนเองให้เป็นผู้มีความรอบรู้ และมีความรู้ ความสามารถ ทักษะ ในการปฏิบัติงานในหน้าที่๕.๔ พัฒนาระบบการทำงานให้ได้ผลงานที่ดี มีคุณภาพ ประสิทธิภาพ ประสิทธิผล และเป็นแบบอย่างได้๕.๕ จัดระบบการจัดเก็บเอกสาร ข้อมูล รวมทั้งสถานที่ ให้เป็นระบบ ระเบียบเอื้ออำนวยต่อการทำงานให้สำเร็จตามเป้าหมาย๕.๖ ดูแลรักษาและใช้ทรัพย์สินของทางราชการอย่างประหยัด คุ้มค่า เหมาะสม ด้วยความระมัดระวัง มิให้เสียหายหรือสิ้นเปลือง เสมือนเป็นทรัพย์สินของตนเอง |
|  |
| **ข้อ ๖. มีจิตบริการ**ปฏิบัติหน้าที่ให้ผู้รับบริการได้รับความสะดวก รวดเร็ว ด้วยความมีอัธยาศัยไมตรี | ๖.๑ ให้บริการด้วยความกระตือรือร้น เอาใจใส่ และให้เกียรติผู้รับบริการ๖.๒ สอดส่องดูแล และให้บริการแก่ผู้รับบริการด้วยความสะดวกรวดเร็ว เสมอภาค ยุติธรรม และมีอัธยาศัยไมตรี๖.๓ ให้บริการด้วยภาษาถ้อยคำสุภาพ ชัดเจน เข้าใจง่าย หลีกเลี่ยงการใช้ศัพท์เทคนิค หรือถ้อยคาภาษากฎหมายที่ผู้รับบริการไม่เข้าใจ๖.๔ ปฏิบัติงานด้วยความถูกต้อง รอบคอบ รวดเร็ว ระมัดระวังไม่ให้เสื่อมเสียหรือกระทบต่อสิทธิของบุคคลอื่น๖.๕ เปิดช่องทางรับฟังความคิดเห็นของประชาชน ผู้มีส่วนได้เสียในสถานที่ให้บริการและนำข้อมูลดังกล่าวมาใช้ในการแก้ปัญหา ปรับปรุงพัฒนาหน่วยงานและการให้บริการประชาชน |
| **ข้อ ๗. ดำรงชีวิตตามหลักปรัชญาของเศรษฐกิจพอเพียง**ดำเนินชีวิตบนทางสายกลาง โดยยึดหลักความพอประมาณ ความมีเหตุผล และการมีภูมิคุ้มกันที่ดี ภายใต้เงื่อนไขความรู้และคุณธรรม | ๗.๑ ยึดหลักความพอประมาณ โดยดำรงชีวิตเหมาะสมกับฐานะของตนเองและสังคม พัฒนาตนเองให้มีความอุตสาหะ ขยันหมั่นเพียร ประหยัด และดีขึ้นเป็นลำดับ |

|  |  |
| --- | --- |
| **ข้อบังคับองค์การบริหารส่วนตำบลพันชนะ** -๔-**ว่าด้วยจรรยาข้าราชการส่วนท้องถิ่น พ.ศ. ๒๕64** | **แนวทางปฏิบัติ** |
|  | ๗.๒ ยึดหลักความมีเหตุผล โดยปฏิบัติตนและปฏิบัติงานอย่างมีระบบ มีเหตุผล ถูกต้อง โปร่งใส เป็นธรรม ก่อนตัดสินใจดำเนินการใดๆ ต้องคำนึงถึงผลที่คาดว่าจะเกิดขึ้นทั้งต่อส่วนรวมและต่อตนเอง๗.๓ ยึดหลักการมีภูมิคุ้มกันที่ดี ด้วยการดำเนินชีวิตและปฏิบัติงาน โดยมีเป้าหมาย มีการวางแผนและดำเนินการไปสู่เป้าหมายด้วย ความรอบคอบ ประหยัด อดทน อดออม บนพื้นฐานความรู้และคุณธรรม เพื่อให้บรรลุเป้าหมาย๗.๔ พัฒนาตนเองและเพื่อนร่วมงาน ให้เป็นผู้มีความรู้ความสามารถในการปฏิบัติงานมีความโอบอ้อมอารี เอื้อเฟื้อเผื่อแผ่ต่อผู้มาติดต่อราชการและเพื่อนร่วมงาน๗.๕ ประพฤติตนเป็นแบบอย่างที่ดีแก่ผู้ใต้บังคับ บัญชาในการน้อมนำปรัชญาของเศรษฐกิจพอเพียงสู่การปฏิบัติ๗.๖ ดูแลเอาใจใส่ผู้ใต้บังคับบัญชา ทั้งในด้านการปฏิบัติงาน ขวัญกำลังใจ สวัสดิการ และรับฟังความคิดเห็นของผู้ใต้บังคับบัญชา ตลอดจนปกครองผู้ใต้บังคับบัญชาด้วยหลักการและเหตุผลที่ถูกต้อง ตามทำนองคลองธรรม |
|  |
| **ข้อ ๘. รักศักดิ์ศรีของตนเองและเกียรติภูมิขององค์กร**ประพฤติปฏิบัติตนให้เหมาะสมกับการเป็นข้าราชการ ที่ดี เสริมสร้างภาพลักษณ์ขององค์การบริหารส่วนตำบล ให้เป็นที่เชื่อถือ ศรัทธา และไว้วางใจของประชาชน | ๘.๑ รักศักดิ์ศรีของตนเอง โดยประพฤติตนให้เหมาะสมกับการเป็นข้าราชการที่ดี อยู่ในระเบียบ วินัย กฎหมาย และเป็นผู้มีคุณธรรม จริยธรรม ศีลธรรมอันดี เพื่อให้เป็นที่เชื่อถือ ศรัทธา และไว้วางใจของประชาชน๘.๒ ส่งเสริมภาพลักษณ์เพื่อเกียรติภูมิขององค์การบริหารส่วนตำบล ด้วยความภูมิใจในความเป็นข้าราชการท้องถิ่น สร้างความเชื่อมั่นให้สังคมภายนอกยอมรับการปฏิบัติงานของ องค์การบริหารส่วนตำบล๘.๓ สร้างความสามัคคีในองค์กร โดยเคารพต่อความเชื่อ และค่านิยมของบุคคลหรือเพื่อนร่วมงาน  - ยอมรับความคิดเห็นที่แตกต่าง และบริหารจัดการความขัดแย้งอย่างมีเหตุผล  |

-๕-

|  |  |
| --- | --- |
| **ข้อบังคับองค์การบริหารส่วนตำบลพันชนะ** **ว่าด้วยจรรยาข้าราชการส่วนท้องถิ่น พ.ศ. ๒๕๕8** | **แนวทางปฏิบัติ** |
|  |  - ไม่ผูกขาดการปฏิบัติงานหรือเกี่ยงงาน อันอาจทำให้เกิดการแตกความสามัคคีในหน่วยงาน  - ประสานงานกับทุกผ่ายที่เกี่ยวข้องด้วยการรักษาสัมพันธภาพในการปฏิบัติงาน |



 (นายจเร เสขุนทด)

 นายกองค์การบริหารส่วนตำบลพันชนะ